**ОБЩИНСКИ СЪВЕТ ИВАНОВО, ОБЛАСТ РУСЕ**

**Б Ю Л Е Т И Н**

**№13**

***Решения по Протокол №13/ 25.06.2020 г. от заседание на Общински съвет Иваново, област Русе***

Д Н Е В Е Н Р Е Д

1. Вземане на решение за определяне на пазарна цена и провеждане на търг с тайно наддаване за продажба на недвижим имот - частна общинска собственост, представляващ урегулиран поземлен имот /УПИ/ I 34 в кв. 146, с площ от 861 кв.м. по кадастралния план на с. Щръклево, Общ. Иваново, Обл. Русе, образуван от поземлен имот 34 по плана на селото, с административен адрес: ул. „Отец Паисий“ №2а, представляващ незастроен терен, отреден за жилищно застрояване.

 Вносител: Георги Миланов – Кмет на Община Иваново

 Докладна записка вх. № 287/ 08.06.2020 г.

 2. Определяне поименния състав на Временната комисия за извършване на проверка на документите на кандидатите за съдебни заседатели за Районен съд – гр.Русе от района на Общински съвет Иваново.

 Вносител: Мариян Драшков – Председател ОбС Иваново

 Докладна записка вх. № 292/ 09.06.2020 г.

3. Корекция на Поименен списък за капиталови разходи на Община Иваново за 2020 год.

 Вносител: Георги Миланов – Кмет на Община Иваново Докладна записка вх. № 297/ 11.06.2020 г.

4. Отчет за изпълнените дейности и извършените разходи по сметопочистването, депонирането и поддръжката на обществените територии през 2019 г.

 Вносител: Георги Миланов – Кмет на Община Иваново

 Докладна записка вх. № 298/ 11.06.2020 г.

5. Определяне на представител в извънредно заседание на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация” ООД – Русе.

 Вносител: Георги Миланов – Кмет на Община Иваново

 Докладна записка вх. № 299/ 11.06.2020 г.

6. Учредяване на право на прокарване на отклонения от общи мрежи и съоръжения на техническата инфраструктура през имоти – общинска собственост за обект: „Външно ел. захранване за „Силозно стопанство със зърносушилня“ в УПИ IV-1174, кв. 121 по плана на с. Тръстеник, общ. Иваново, обл. Русе.

 Вносител: Георги Миланов – Кмет на Община Иваново

 Докладна записка вх. № 300/ 11.06.2020 г.

7. Вземане на решение за прекратяване на съсобственост върху недвижим имот в с. Тръстеник, общ. Иваново, обл. Русе.

 Вносител: Георги Миланов – Кмет на Община Иваново

 Докладна записка вх. № 301/ 11.06.2020 г.

8. Вземане на решение за определяне на пазарна цена и провеждане на търг с тайно наддаване за продажба на недвижим имот – частна общинска собственост, находящ се в с. Щръклево, общ. Иваново, обл. Русе.

 Вносител: Георги Миланов – Кмет на Община Иваново

 Докладна записка вх. № 302/ 11.06.2020 г.

9. Продажба на имот №501.1475 урегулиран поземлен имот /УПИ/ VII 1475, в кв. 144, с площ 499 кв.м., по кадастралния план на с. Щръклево, общ. Иваново, обл. Русе на собственик на законно построена сграда в имота.

 Вносител: Георги Миланов – Кмет на Община Иваново

 Докладна записка вх. № 303/ 11.06.2020 г.

10. Вземане на решение за определяне на пазарна цена и провеждане на търг с тайно наддаване за продажба на недвижим имот – частна общинска собственост, находящ се в с. Пиргово, м. „Одяланика/ Капаклийка“, общ. Иваново, обл. Русе.

 Вносител: Георги Миланов – Кмет на Община Иваново

 Докладна записка вх. № 304/ 11.06.2020 г.

 11. Приемане на Oтчет за дейността по снегопочистване и зимно поддържане на общинска пътна мрежа и улиците в населените места в Община Иваново през експлоатационен зимен сезон 2019-2020 г.

Вносител: Георги Миланов – Кмет на Община Иваново

Докладна записка вх. № 305/ 12.06.2020 г.

 12. Приемане на Наредба за изменение и допълнение на Наредба № 10 за реда на придобиване, управление и разпореждане с имоти и вещи – общинска собственост.

 Вносител: Георги Миланов – Кмет на Община Иваново

 Докладна записка вх. № 309/ 18.06.2020 г.

 13. Приемане на Общинска стратегия за подкрепа за личностно развитие на децата и учениците в Община Иваново (2020-2022).

 Вносител: Георги Миланов – Кмет на Община Иваново

 Докладна записка вх. № 310/ 18.06.2020 г.

 14. Приемане на Наредба № 25 за насърчаване на инвестициите с общинско значение в Община Иваново и издаване на сертификати клас В.

 Вносител: Георги Миланов – Кмет на Община Иваново

 Докладна записка вх. № 311/ 18.06.2020 г.

15. Одобряване на Годишен план за ползване на дървесина на община Иваново за 2020 г., ползване на дървесина и възлагане изпълнението на дейности в горските територии - общинска собственост.

 Вносител: Георги Миланов – Кмет на Община Иваново

 Докладна записка вх. № 321/ 23.06.2020 г.

16. Корекция на бюджета на Община Иваново за 2020 г.

 Вносител: Георги Миланов – Кмет на Община Иваново

 Докладна записка вх. № 322/ 23.06.2020 г.

17. Приемане на Годишен план на дейностите за подкрепа за личностно развитие на децата и учениците в Община Иваново за 2020 г.

 Вносител: Георги Миланов – Кмет на Община Иваново

 Докладна записка вх. № 327/ 25.06.2020 г.

18. Текущи въпроси и питания.

ПО ПЪРВА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№119

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 от Наредба № 10 за реда на придобиване, управление и разпореждане с имоти и вещи - общинска собственост на община Иваново, област Русе, Общински съвет Иваново РЕШИ:

**1. Дава съгласие** за обявяване на публичен търг за продажба на следния недвижим имот: Урегулиран поземлен имот /УПИ/ I 34 в кв. 146, с площ от 861 кв.м. по кадастралния план на с. Щръклево, Общ. Иваново, Обл. Русе, образуван от поземлен имот 34 по плана на селото, с административен адрес: ул. „Отец Паисий“ №2а, представляващ незастроен терен, отреден за жилищно застрояване, при граници и съседи: на изток – улица, на север – землищна граница, на юг – поземлен имот 35, на запад – поземлен имот 33, предмет на Акт №1954 за поправка на акт за частна общинска собственост /АЧОС/ №685/13.03.2003г.

**2.** На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от инж. Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България в размер на **4650.00 лв. /четири хиляди шестстотин и петдесет лева/** **без ДДС**, която се приема за начална цена при провеждане на публичния търг за продажба на имота.

**3.** На основание чл. 68, ал. 1, т. 2 от НРПУРИВОбС **определя** вида на търга - с тайно наддаване по чл. 73 от НРПУРИВОбС.

**4.** Дава съгласие да бъде допълнена Годишната програма за управление и разпореждане с имоти - общинска собственост на Община Иваново за 2020 г. , раздел III.Г със следният недвижим имот: Урегулиран поземлен имот /УПИ/ I 34 в кв. 146, с площ от 861 кв.м. по кадастралния план на с. Щръклево, Общ. Иваново, Обл. Русе, образуван от поземлен имот 34 по плана на селото, с административен адрес: ул. „Отец Паисий“ №2а, представляващ незастроен терен, отреден за жилищно застрояване, при граници и съседи: на изток – улица, на север – землищна граница, на юг – поземлен имот 35, на запад – поземлен имот 33, предмет на Акт №1954/04.05.2020г. за поправка на акт за частна общинска собственост /АЧОС/ №685/13.03.2003г.

**5. Възлага** на Кмета на Общината след влизане в сила на решението да предприеме необходимите действия по изпълнението му.

ПО ВТОРА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№120

На основание чл.21, ал.1, т.1 и т. 23, във връзка с чл. 27, ал. 3 и ал. 4 от ЗМСМА, чл. 3, ал. 2, т. 1 и т. 22 от Правилника за организацията и дейността на общинския съвет, неговите комисии и взаимодействието му с общинската администрация /мандат 2019-2023/ и чл.68, ал.1 от Закона за съдебната власт, Общински съвет Иваново РЕШИ:

**Определя** поименния състав на Временната комисия за извършване на проверка на документите на кандидатите за съдебни заседатели за Районен съд – гр.Русе от района на Общински съвет Иваново, както следва:

Г-н Калоян Кънев – председател

Г-ца Ивалинка Цанкова – член

Г-н Димчо Киряков - член

Г-жа Снежана Бенева - член

Г-жа Росица Кирова - член

ПО ТРЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№121

На основание чл.27 ал.4 и ал.5 от ЗМСМА и чл. 124 от Закона за публичните финанси, Общински съвет Иваново РЕШИ:

**Изменя поименния списък за капиталови разходи за 2020 г., както следва:**

|  |  |  |  |  |  |
| --- | --- | --- | --- | --- | --- |
| Параграф | Наименование на обектите | Актуален план | Коригиранплан |  В т.ч. по източници на финансиране | Разлика /+/-/ |
| Целева субсидия | Преходен остатък | ЦелевиСр-ва отМКВП | Собственисредства | Др. средства  |
|  | **Функция 08** Икономически дейности и услуги | **200000** | **200000** | **200000** |  |  |  |  | **0** |
|  | Дейност 866 „Общински пазари и тържища “ | **200000** | **200000** | **200000** |  |  |  |  | **0** |
| 5206 | Изграждане на пазар с. Щръклево, община Иваново | 200000 | 0 |  |  |  |  |  | -200000 |
| 5100 | Модернизация и основно обновяване на обществен комплекс - пазар с.Щръклево, община Иваново | 0 | 200000 |  |  |  |  |  | +200000 |

ПО ЧЕТВЪРТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№122

На основание чл.21, ал.1, т.23 и ал.2, във връзка с чл.27, ал.3 от Закона за местното самоуправление и местната администрация (ЗМСМА), Общински съвет Иваново РЕШИ:

**Приема** Отчет за изпълнените дейности и извършените разходи по сметопочистването, депонирането и поддръжката на обществените територии през 2019 г.

ПО ПЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№123

На основание чл. 21, ал. 1, т. 15 и ал. 2, във връзка с чл. 27, ал. 3 и ал. 5 от Закона за местното самоуправление и местната администрация и чл. 198е, ал. 3 и ал. 5 от Закона за водите, Общински съвет Иваново РЕШИ:

1. **ДАВА СЪГЛАСИЕ** Община Иваново да участва в извънредното заседание на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация” ООД – Русе **на** **31.07.2020 г.** **(петък)** **от 11.00 часа в зала № 1, в сградата на Областна администрация – Русе**.

2. **ОПРЕДЕЛЯ** Георги \*\*\*\*\*\*\* Миланов – кмет на Община Иваново като представител на Общината в извънредното заседание на 31.07.2020 г. (петък) на Общото събрание на Асоциацията по водоснабдяване и канализация – Русе.

3. При невъзможност кметът на Община Иваново да участва в заседанието на 31.07.2020г. (петък), **ОПРЕДЕЛЯ** Пламен \*\*\*\*\*\* Дончев – заместник-кмет на Община Иваново като представител на Общината в извънредното заседание на 31.07.2020 г. (петък) на Общото събрание на Асоциацията по водоснабдяване и канализация – Русе.

4. **ОПРЕДЕЛЯ** мандат на представителя на Община Иваново в Общото събрание на Асоциацията по ВиК – Русе в рамките на заседанието на 31.07.2020 г.

5. **СЪГЛАСУВА** следната позиция на Община Иваново по представения проект на дневен ред на извънредното заседание на Асоциацията по ВиК-Русе на 31.07.2020 г. и **ОПРАВОМОЩАВА** представителя на Общината да гласува решенията по точките от дневния ред, както следва:

5.1. По т. 1 от дневния ред – да гласува **„ЗА”** препоръчителният размер на вноската на държавата в бюджета на Асоциацията по ВиК - Русе за 2021 г. да е в размер на 22 000 лв. (двадесет и две хиляди лева), на основание чл. 20, ал. 3 от Правилника за организацията и дейността на асоциациите по водоснабдяване и канализация.

5.2. При поставяне на допълнителни въпроси на заседанието, представителят на Общината да приема предложенията към същите за информация, като при необходимост да гласува, както намери за добре и с оглед запазване интереса на Община Иваново.

ПО ШЕСТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№124

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от Закона за местното самоуправление и местната администрация, чл. 193 и чл. 210, ал. 1 и ал. 5 от Закона за устройство на територията и чл. 61, ал. 1 от Наредба № 10 за реда на придобиване, управление и разпореждане с имоти и вещи – общинска собственост, Общински съвет Иваново РЕШИ:

**1. Дава съгласие** да се учреди на „ТЕРРА ГЛОУБ“ ЕООД възмездно безсрочно право на прокарване на отклонения от общите мрежи и съоръжения на техническата инфраструктура за обект: „Външно електрозахранване за „Силозно стопанство със зърносушилня“ в УПИ IV-1174, кв. 121 по плана на с. Тръстеник, община Иваново, област Русе, с обща площ на сервитута от 157 кв.м., обща дължина на сервитута от 52 м. и ширината на сервитутната ивица - 1,50 м от двете страни на провода, през следните имоти **-** общинска собственост:

- Поземлен имот с идентификатор 73362.271.1 с площ от 133178 кв.м. по кадастралната карта и кадастралните регистри на с. Тръстеник, общ. Иваново, обл. Русе, одобрени със Заповед № РД-18-767/30.10.2019 г. на ИД на АГКК, трайно предназначение на територията: земеделска, начин на трайно ползване: пасище, категория на земята: 7 (седма), при граници поземлени имоти с идентификатори: 73362.888.9901, 73362.271.44, 73362.271.33, 73362.271.37, 73362.271.48, 73362.271.49, 73362.271.50,73362.271.6, 73362.271.126, 73362.271.36, 73362.182.131, 73362.271.35, 73362.181.128, 73362.179.127, 73362.175.88, 73362.271.4, 73362.175.24, 73362.271.87, 73362.271.5. Номер по предходен план: 271001, предмет на Акт за публична общинска собственост (АПОС) № 726/27.02.2020 г., с дължина на трасето 6,00 м и площ на сервитута 19,00 кв.м.;

- Поземлен имот с идентификатор 73362.271.126 с площ от 8762 кв.м. по кадастралната карта и кадастралните регистри на с. Тръстеник, общ. Иваново, обл. Русе, одобрени със Заповед № РД-18-767/30.10.2019 г. на ИД на АГКК, трайно предназначение на територията: територия на транспорта, начин на трайно ползване: за друг вид поземлен имот за движение и транспорт. Номер по предходен план: 000126, с дължина на трасето 8,00 м и площ на сервитута 24,00 кв.м.;

- Поземлен имот с идентификатор 73362.374.372 с площ от 3724 кв.м. по кадастралната карта и кадастралните регистри на с. Тръстеник, общ. Иваново, обл. Русе, одобрени със Заповед № РД-18-767/30.10.2019 г. на ИД на АГКК, трайно предназначение на територията: земеделска, начин на трайно ползване: друг вид земеделска земя, категория на земята: 3 (трета), при граници поземлени имоти с идентификатори: 73362.888.9903, 73362.271.126, 73362.374.373. Номер по предходен план: 000372, предмет на Акт за частна общинска собственост (АЧОС) № 1927/27.02.2020 г. с дължина на трасето 38,00 м и площ на сервитута 114,00 кв.м.,

на стойност 280,00 лв. (двеста и осемдесет лева) без ДДС, въз основа на решение за оценка по протокол от 08.06.2020 г. на Комисията на Община Иваново по чл. 210 от Закона за устройство на територията.

**2.** **Възлага** на кмета на Община Иваново след влизане в сила на решението да предприеме необходимите действия по Закона за устройство на територията.

ПО СЕДМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№125

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от ЗМСМА, чл. 36, ал. 1, т. 2 от ЗОС и чл. 62, ал. 1, т. 3 и ал. 3 от Наредба № 10 за реда на придобиване, управление и разпореждане с имоти и вещи - общинска собственост на община Иваново, област Русе, Общински съвет Иваново РЕШИ:

**1. Дава съгласие** за прекратяване на съществуващата между Община Иваново от една страна и Цвятко \*\*\*\*\*\*\*\*\*\* Тодоров от друга страна съсобственост, съгласно Акт за частна общинска собственост (АЧОС) № 1921/26.11.2019 г., чрез продажба на частта на Община Иваново в размер на 78,13 % идеални части, представляващи 1500 кв.м. от УПИ I, целият с площ от 1900 кв.м., кв. 8А по плана на с. Тръстеник, одобрен със Заповед № 112/18.06.1991 г. ОбНС, изменен със Заповед № РД-09-613/23.12.2019 г. на кмета на Община Иваново, за който е отреден ПИ 1234, при граници и съседи: на север – землищна граница; на изток – землищна граница; на юг – ПИ 1235; на запад – ул. „Двадесет и четвърти май“, за сумата от 5 155,00 лв. (пет хиляди сто петдесет и пет лева) без ДДС, определена въз основа на пазарната оценка, изготвена от инж. Сия Михайлова, притежаваща Сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата за независимите оценители в България.

**2. Дава съгласие** да бъде допълнен раздел IІІ.И от Годишната програма за управление и разпореждане с имотите, собственост на Община Иваново за 2020 г., с имота описан в т. 1.

**3. Възлага** на Кмета на Общината въз основа на влязлото в сила решение да издаде заповед и сключи договор, на основание чл. 36, ал. 3 от Закона за общинската собственост и да предприеме необходимите действия по изпълнението му.

ПО ОСМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№126

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

 **1. Дава съгласие** за обявяване на публичен търг за продажба на масивна едноетажна сграда с идентификатор 84049.501.2004.1, със застроена площ от 160 кв.м., представляваща „хангар, депо, гараж“, находяща се в поземлен имот № 501.2004 – „Стопански двор № 1“, за който е образуван УПИ IV с площ от 2,803 дка, в кв. 138 по плана на с. Щръклево, ЕКАТТЕ: 84049, общ. Иваново, обл. Русе, одобрен със Заповед № РД-02-14-2158/15.12.2000 г. на МРРБ, при граници: имот № 501.9502 – улица; Землищна граница; имот № 501.2001 – поземлен имот; имот № 501.2002 – поземлен имот; имот № 501.2003 – поземлен имот; имот № 501.9660 – терен – гр. движ., предмет на Акт за частна общинска собственост (АЧОС) № 1959/11.05.2020 г.

**2.** На основание чл. 41, ал. 2 от ЗОС **определя** пазарна цена за имота, въз основа на пазарната оценка изготвена от инж. Красимира Петкова, притежаваща сертификат за оценителска правоспособност с рег. № 100100008 от 14.12.2009 г. за оценка на недвижими имоти, издаден от Камарата на независимите оценители в България в размер на **9 800,00 лв. (девет хиляди и осемстотин лева) без ДДС,** която се приема за начална цена при провеждане на публичния търг за продажба на имота.

**3.** На основание чл. 68, ал. 1, т. 2 от НРПУРИВОбС **определя** вида на търга – с тайно наддаване по чл. 73 от НРПУРИВОбС.

**4. Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2020 г., раздел III.Г с имота по т. 1.

**5. Възлага** на Кмета на Общината след влизане в сила на решението да предприеме необходимите действия по изпълнението му.

ПО ДЕВЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№127

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 3 и ал.6 и чл. 41, ал. 2 от Закона за общинската собственост (ЗОС) и чл. 52, ал. 1 и чл.53, ал.1 от Наредба № 10 за реда на придобиване, управление и разпореждане с имоти и вещи - общинска собственост на община Иваново, област Русе, Общински съвет Иваново РЕШИ:

**1. Дава съгласие** да бъде извършена продажба на урегулиран поземлен имот /УПИ/ VII 1475 с площ 499 кв.м., в кв. 144 по кадастралния план на с. Щръклево, общ. Иваново, обл. Русе, одобрен със заповед №РД-02-14-2158/15.12.2000г. на МРРБ, с административен адрес, ул. „Братя Миладинови“ №1, отреден за жилищно застрояване - застроен, при граници и съседи: от запад – УПИ VI 1474; от юг – землищна граница; от югоизток – улица; от север – улица, предмет на Акт за частна общинска собственост /АЧОС/ №1955/16.03.2020г. за поправка на Акт за частна общинска собственост №654/24.04.2012г. със собственика на законно построена сграда върху имота.

**2.** О**пределя** продажна пазарна цена на имота описан в т.1, въз основа на пазарната оценка, изготвена от инж. Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България в размер на **3110.00 лв. /три хиляди сто и десет/** без ДДС

**3.** **Дава съгласие** да бъде допълнена Годишната програма за управление и разпореждане с имоти - общинска собственост на Община Иваново за 2020 г. , раздел III.Е със следният недвижим имот: урегулиран поземлен имот /УПИ/ VII 1475 с площ 499 кв.м., в кв. 144 по кадастралния план на с. Щръклево, общ. Иваново, обл. Русе, одобрен със заповед №РД-02-14-2158/15.12.2000г. на МРРБ, с административен адрес, ул. „Братя Миладинови“ №1, отреден за жилищно застрояване - застроен, при граници и съседи: от запад – УПИ VI 1474; от юг – землищна граница; от югоизток – улица; от север – улица, предмет на Акт за частна общинска собственост /АЧОС/ №1955/16.03.2020г. за поправка на Акт за частна общинска собственост №654/24.04.2012г.

**4. Възлага** на Кмета на Общината след влизане в сила на решението да издаде заповед и сключи договор, на основание ***чл.36, ал.6 от Закона за общинската собственост и да предприеме необходимите действия по изпълнението му.***

ПО ДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№128

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

**1. Дава съгласие** за обявяване на публичен търг за продажба на имот № 504.205 с площ от 572 кв.м. по плана на новообразуваните имоти по § 4к, ал. 6 от ПЗР на ЗСПЗЗ, за местност „Одяланика/ Капаклийка“, с. Пиргово, ЕКАТТЕ: 56397, общ. Иваново, обл. Русе, одобрен със Заповед № 9500-361/30.06.2008 г. на Областния управител на област Русе, с начин на трайно ползване: вилна зона, земя по „Параграф 4“, при граници и съседи: на север – землищна граница; на изток – имот № 504.207 – вилна зона; на юг – имот № 504.206 и имот № 504.203 – вилна зона; на запад – имот № 504.204 – вилна зона, предмет на Акт за частна общинска собственост (АЧОС) № 1960/01.06.2020 г.

**2.** На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от инж. Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България в размер на **1 850,00 лв. (хиляда осемстотин и петдесет лева) без ДДС,** която се приема за начална цена при провеждане на публичния търг за продажба на имота.

**3.** На основание чл. 68, ал. 1, т. 2 от НРПУРИВОбС **определя** вида на търга – с тайно наддаване по чл. 73 от НРПУРИВОбС.

**4. Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2020 г., раздел III.Г с имота по т. 1.

**5. Възлага** на Кмета на Общината след влизане в сила на решението да предприеме необходимите действия по изпълнението му.

ПО ЕДИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№129

На основание чл. 21, ал. 1, т. 23 и ал. 2, във връзка с чл. 27, ал. 3 от Закона за местното самоуправление и местната администрация (ЗМСМА), Общински съвет Иваново РЕШИ:

**ПРИЕМА** отчет за дейността по снегопочистване и зимно поддържане на общинска пътна мрежа и улиците в населените места в Община Иваново през експлоатационен зимен сезон 2019-2020 г.

ПО ДВАНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№130

На основание чл. 8 от Закона за нормативните актове, чл.21, ал.1, т.8 и ал.2, във връзка с чл.27, ал.4 и ал.5 от Закона за местното самоуправление и местната администрация, Общински съвет Иваново РЕШИ:

**Приема** Наредба за изменение и допълнение на Наредба № 10 за реда на придобиване, управление и разпореждане с имоти и вещи – общинска собственост:

**§ 1**. В глава втора „Придобиване на имоти и вещи“, **чл. 13 се изменя,** както следва:

„**Чл. 13. (1)** Общината придобива по право собственост:

 **1. върху движимите вещи, жилищата, ателиетата и гаражите, както и парцелите и имотите, предназначени предимно за жилищно строителство, които се намират на територия на Общината, при липса на наследници, при отказ на всички наследници да приемат наследството или при изгубване на правото на всички наследници да приемат наследството, съгласно ЗН;**

2. чрез придобивна давност;

 3. в други случаи, предвидени с нормативен акт.

 **(2) Приемането на наследство по ал. 1, т. 1 се извършва по реда на чл. 61, ал. 2 от ЗН.“**

**§ 2.** В глава втора „Придобиване на имоти и вещи“, се създава **нов** **чл. 13а** както следва:

**„Чл. 13а. (1) Информация за наличие на безстопанствен имот се предоставя от кмета или кметския наместник на съответното населено място на кмета на Общината.**

**(2) Производството по завземане на безстопанствен имот започва с уведомяване на лицата, за които се установи от имотния регистър, поддържан в Службата по вписвания, че са носители на вещни права върху имота. Уведомяването се осъществява по реда на АПК.**

 **(3) В случай, че от справката по предходната алинея не се установи наличие на собственик на имота и липсват данни за други носители на вещни права, на интернет страницата на общината се публикува съобщение за започване на производство по завземане на безстопанствен имот, като същото се поставя и на информационните табла в сградата на общината и в съответното кметство по местонахождение на имота.**

 **(4) След изтичане на едномесечен срок от уведомяването по ал. 2, съответно от публикуване на съобщението по ал. 3, кметът на общината със Заповед назначава комисия, състояща се от служител от общинска собственост, служител на „УТ” и кметът/кметският наместник на съответното населено място.**

**(5) Комисията съставя констативен протокол за вида, размера, местоположението и състоянието на имота.**

 **(6) Кметът на общината издава заповед за завземане на имота, която съдържа мерките, които трябва да се извършат за привеждането му в състояние да бъде използван по предназначение. Същата се публикува на официалната интернет страница на общината и се поставя на информационното табло в административната й сграда.**

**(7) Завладеният имот се управлява съобразно реда за управление на съответния вид имот – частна общинска собственост, указан в тази наредба или в наредбата по чл. 45а от ЗОС.**

**(8) След изтичане на десетгодишен срок от издаване на заповедта по ал. 6, кметът на Общината внася доклад до Общинския съвет, който следва да съдържа данни за непрекъснато владение на имота.**

**(9) Общинският съвет с Решение прогласява придобивната давност по отношение на завладения имот и се издава акт за общинска собственост.**“

**§ 3**. В глава трета „Управление на имоти и вещи общинска собственост“, в раздел III „Управление и отдаване под наем на имоти – частна общинска собственост“, **чл. 33 се изменя,** както следва:

„**Чл. 33.** (1)Общинатазапочва производство по изземване нанедвижим имот след изтичане на давностния срок по чл. 67 от Закона за собствеността (ЗС), ако в него не е реализирано отстъпеното право на строеж, пристрояване или надстрояване на физическо или юридическо лице **и при липса на пречки за изземването му.**

(2) В случаите по предходната алинеякметът на Общината със заповед назначава комисия, която извършва проверка на място.Проверката приключва с изготвяне на констативен протокол, съдържащ данни за приобретателя на правото на строеж, степента на реализация на строежа и заключение на комисията.

(3) Въз основа на съставения констативен протокол, главният архитект на общината издава удостоверение за липса на реализиран строеж или за степента на реализацията му (при частична реализация).

(4) **Кметът на Общината изпраща уведомително писмо до суперфициара за започване на производството по изземване, в което се позовава на изтеклата давност по ал. 1, както и протокола на комисията по ал. 2.**

**(5)** **След като бъде връчено уведомителното писмо по ал. 4, кметът на Общината издава заповед за изземване на имота, като на суперфициара се дава подходящ срок доброволно да предаде владението върху имота. Заповедта се съобщава на приобретателя на правото на строеж по реда на Административно-процесуалния кодекс (АПК).**

**(6) След доброволното предаване на имота или влизане в сила на заповедта по ал. 5,** се прави отбелязване в акта за частна общинска собственост от длъжностно лице в „Общинска собственост“.“

**§ 4.** В Заключителните разпоредби **се създава нов § 12**, както следва:

„**§ 12**. **Настоящата наредба влиза в сила от 10.07.2020 г.** **“**

ПО ТРИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№131

На основание чл.21, ал.1, т.12 и ал.2, във връзка с чл. 27, ал. 3 от Закона за местното самоуправление и местната администрация и чл.197, ал.1 от Закона за предучилищното и училищното образование, Общински съвет Иваново РЕШИ:

**Приема** Общинска стратегия за подкрепа за личностното развитие на децата и учениците в Община Иваново (2020-2022).

ПО ЧЕТИРИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№132

На основание чл. 8 от Закона за нормативните актове, чл. 21, ал. 1, т. 8 и ал. 2, във връзка с чл. 27, ал. 4 и ал.5 от Закона за местното самоуправление и местната администрация и чл. 22з от Закона за насърчаване на инвестициите, Общински съвет Иваново РЕШИ:

 **Приема** Наредба № 25 за насърчаване на инвестициите с общинско значение в Община Иваново и издаване на сертификати клас В:

**Г Л А В А П Ъ Р В А**

**ОБЩИ ПОЛОЖЕНИЯ**

Чл. 1. (1) С тази наредба се определят условията и редът за насърчаване на инвестициите с общинско значение за Община Иваново, издаване на сертификат за инвестиция клас В и прилагането на мерките за насърчаване на инвестициите, съгласно изискванията на Закона за насърчаване на инвестициите (ЗНИ) и на Правилника за прилагане на Закона за насърчаване на инвестициите (ППЗНИ).

 (2) Основните цели, които се поставят с наредбата са:

 1. повишаване конкурентоспособността на икономиката на Община Иваново чрез нарастване на инвестициите за научни изследвания, иновации и технологично развитие в производства и услуги с висока добавена стойност при спазване принципите на устойчивото развитие;

 2. подобряване на инвестиционния климат;

 3. създаване на нови и високопроизводителни работни места.

 Чл. 2. (1) Инвестиционните проекти с общинско значение, с издаден сертификат клас В от кмета на Община Иваново, се насърчават за изпълнение на инвестиционния проект чрез:

1. съкратени срокове за административно обслужване, предоставяно от общината;

2. индивидуално административно обслужване, предоставяно от общината;

3. придобиване право на собственост или ограничени вещни права върху имоти - частна общинска собственост, по реда на чл. 19, ал. 1 от настоящата наредба при спазване на условията по чл. 19, ал. 3 - 8 и 10; мярката се прилага, в случай че не е заявена от инвеститор по реда на чл. 18 от ЗНИ при издаване на сертификат за инвестиция клас А, клас Б или за приоритетен инвестиционен проект за същия имот - частна общинска собственост.

(2) Инвестициите по ал. 1 се насърчават и по реда на Закона за корпоративното подоходно облагане, Закона за данък върху добавената стойност, Закона за насърчаване на заетостта и Закона за собствеността и ползването на земеделските земи, ако отговарят на предвидените в тях условия.

**Г Л А В А В Т О Р А**

**ОБЩИНСКА ПОЛИТИКА В ОБЛАСТТА НА ИНВЕСТИЦИИТЕ**

Чл. 3. Кметът на Община Иваново:

 1. осигурява провеждането на политиката за насърчаване на инвестициите на територията на Общината при разработването и изпълнението на общинския план за развитие и на програмата за неговото изпълнение;

2. съдейства за прилагането на мерките за насърчаване на инвестициите по ЗНИ;

3. издава сертификат за инвестиция клас В или отказва издаването му въз основа на Решението на Общинския съвет.

Чл. 4. (1) На интернет страницата на Община Иваново се поддържа актуална база данни със следната информация:

1. списък със свободни терени и други недвижими имоти - общинска собственост, за осъществяване на инвестиции;

2. формуляри и образци за кандидатстване за получаване на сертификат за инвестиция клас В и ползване на насърчителните мерки;

3. информация за издадените сертификати за инвестиция клас В, която съдържа най-малко следните данни:

3.1. номер и дата на подаване на заявлението за издаване на сертификат;

3.2. номер и дата на решението на Общински съвет - Иваново;

3.3. номер, дата на издаване и срок на валидност на сертификата;

3.4. размер и клас на инвестицията;

3.5. икономически дейности, в които се осъществява инвестицията и основни продукти;

3.6. местонахождение на инвестицията;

3.7. прилаганите мерки за насърчаване на инвестицията при спазване на изискванията за наблюдение и прозрачност на информацията в областта на държавните помощи.

(2) За всяка съответна година, кметът на Общината изготвя доклад за издадените сертификати за инвестиция клас В и предоставените насърчителни мерки, който се представя на Областния управител и на Изпълнителния директор на Българската агенция за инвестиции (БАИ).

(3) Докладът по ал. 2 следва да се представи до 31 януари на годината следваща годината, за която се отнася.

**Г Л А В А Т Р Е Т А**

**НАСЪРЧАВАНЕ НА ИНВЕСТИЦИИТЕ**

**Р А З Д Е Л I**

**УСЛОВИЯ И МЕРКИ ЗА НАСЪРЧАВАНЕ НА ИНВЕСТИЦИИТЕ**

Чл. 5. (1) По реда на тази наредба се насърчават инвестиции в дълготрайни материални и нематериални активи и свързаните с тях нови работни места**,** осъществявани на територията на Община Иваново, в съответствие с изискванията на Регламент (ЕС) № 651/2014 на Комисията от 17 юни 2014г. за обявяване на някои категории помощи за съвместими с вътрешния пазар в приложение на членове 107 и 108 от Договора, наричан по-нататък Регламент (ЕС) № 651/2014.

 (2) Инвестициите по ал. 1 трябва да отговарят на условията на чл. 12, ал. 2 от Закона за насърчаване на инвестициите.

Чл. 6. (1) Не се насърчават инвестиции на лице:

1. осъдено с влязла в сила присъда, освен ако е реабилитирано;

2. обявено в несъстоятелност или в открито производство по несъстоятелност, или сключило извънсъдебно споразумение с кредиторите си по смисъла на чл. 740 от Търговския закон;

3. в производство по ликвидация;

4. с парични задължения към държавата или към община Иваново по смисъла на чл. 162, ал. 2 от Данъчно-осигурителния процесуален кодекс, установени с влязъл в сила акт на компетентен орган, освен ако е допуснато разсрочване или отсрочване на задълженията;

 5. което има неизплатени трудови възнаграждения към работници и служители, установени с влязло в сила наказателно постановление.

 (2) Не се насърчават инвестиции на чуждестранно лице, за което в държавата, в която е установено, е налице някое от обстоятелствата по ал. 1 съгласно националното му законодателство.

 (3) Изискването по ал. 1, т. 1 се отнася за едноличните собственици на капитала, за управителите или за членовете на управителните органи на инвеститора, а в случай че членове са юридически лица - за техните представители в съответния управителен орган.

Чл. 7. Не се насърчават инвестиции:

 1. в предприятие, за което са налице условията по чл. 1, параграф 4 от Регламент (ЕС) № 651/2014;

 2. за изпълнение на приватизационни договори по Закона за приватизация и следприватизационен контрол или за изпълнение на концесионни договори за концесия за ползване по Закона за концесиите или за добив на подземни богатства по Закона за подземните богатства и в изпълнение на компенсаторни (офсетни) споразумения;

 3. в дейности и сектори на икономиката съгласно чл. 1, параграф 2, букви „в“ и „г“ и параграф 3, букви „а“ – „г“ и чл. 13, букви „а“ – „в“ от Регламент (ЕС) № 651/2014.

**Р А З Д Е Л II**

**ИНВЕСТИЦИОННИ ПРОЕКТИ С ОБЩИНСКО ЗНАЧЕНИЕ**

Чл. 8. (1) Инвестициите се определят като клас В с общинско значение въз основа на критериите за размер на инвестициите и заетостта.Проектите с общинско значение се насърчават като инвестиции клас В, когато се реализират в административните граници на Общината и отговарят на условията на настоящата Наредба.

(2) Проектите:

 1. могат да се изпълняват във всички сектори на икономиката, с изключение на посочените в чл. 7, т. 3 от настоящата Наредба; икономическите дейности се определят съгласно действащата Статистическа класификация на икономическите дейности в Европейската общност (NACE), съответно нейното пряко приложение вРепублика България чрезсъответстващата класификация;

2. предвиждат размер на инвестицията, ненадвишаващ минималния размер за клас Б по чл. 12, ал. 2, т. 5 ЗНИ, определен на 2 млн. лв. (чл.3, ал.9 във връзка с ал.2 от ППЗНИ);

3. създават заетост по смисъла на чл. 12, ал. 2, т. 7 от ЗНИ и минималният брой на заетите лица може да бъде критерий за издаване на сертификат клас В едновременно с размера на инвестицията.

(3) Инвестициите с общинско значение, получили сертификат за клас В, се насърчават за изпълнение на инвестиционния проект чрез:

 1. съкратени срокове за административно обслужване, предоставяно от Община Иваново;

 2. индивидуално административно обслужване, предоставяно от Община Иваново;

 3. придобиване право на собственост или ограничени вещни права върху имоти - частна общинска собственост, по реда на чл. чл. 22а, ал. 1, т. 2 и т. 4 от ЗНИ при спазване на условията по чл. 22а, ал. 2 - 8 и ал. 13 от ЗНИ. Мярката се прилага, в случай че не е заявена от инвеститор по реда на чл. 18 от Закона за насърчаване на инвестициите при издаване на сертификат за инвестиция клас А, клас Б или за приоритетен инвестиционен проект за същия имот - частна общинска собственост.

 Чл. 9. (1) Мерките за насърчаване на инвестициите могат да се прилагат по отношение на юридически лица, в които инвеститорът, чийто инвестиционен проект е сертифициран, притежава не по-малко от 75 на сто от регистрирания капитал.

 (2) Инвеститорът и юридическите лица по ал. 1 отговарят солидарно за изпълнението на задълженията си по осъществяване на инвестицията.

**Р А З Д Е Л III**

**РЕД ЗА ИЗДАВАНЕ НА СЕРТИФИКАТ** **ЗА ИНВЕСТИЦИЯ КЛАС В**

 Чл. 10. (1) За издаване на сертификат за инвестиция клас В инвеститорът подава заявление до кмета на Община Иваново по образец, съгласно *Приложение № 1* към настоящата Наредба, в което посочва мерките за насърчаване на инвестициите по чл. 8 от настоящата Наредба, които желае да ползва, преди започване на работа по инвестиционни проект.

 (2) Към заявлението си инвеститорът прилага инвестиционния проект и необходимите документи, съгласно изискванията посочени в чл. 6а и чл. 7 от ППЗНИ и заявлението.

(3) Преди подаване на заявлението по ал. 1 инвеститорът подава пред съответния компетентния орган по околна среда искане за становище относно допустимостта на инвестиционния проект спрямо режимите, определени в утвърдени планове за управление на речните басейни и в плановете за управление на риска от наводнения, както и по отношение на допустимостта спрямо режима на дейностите в защитените зони и/или защитените територии, както и за приложимата процедура по реда на Закона за опазване на околната среда и/или по реда на Закона за биологичното разнообразие. Компетентният орган предоставя на кмета на общината становището си, по служебен път, с копие до инвеститора.

(4) Документи, удостоверяващи липсата/наличието на парични задължения към държавата и общината по чл. 6, ал. 1, т. 4 и липсата/наличието на неизплатени трудови възнаграждения към работници и служители, установени с влязло в сила наказателно постановление по чл. 6, ал. 1, т. 5 от настоящата наредба, се предоставят служебно от компетентните органи по искане на Кмета на Община Иваново.

(5) Документите по ал. 1 и 2, които са на чужд език, се представят и в превод на български език.

Чл. 11. (1) Заявлението и документите по чл. 10 се регистрират в Община Иваново чрез деловодството на администрацията, като се отбелязват датата на подаване на заявлението, поредният номер, данните на заявителя (фирма/имена, седалище и адрес на управление/постоянен адрес).

 (2) Кметът на Общината със своя заповед определя комисия от служители, които да извършат оценка на заявлението и приложените към него документи за съответствие с изискванията на ЗНИ, ППЗНИ и настоящата Наредба.

(3) Оценката по ал. 2 включва и проверка за съответствие между разходите за инвестиционния проект и финансовите възможности на инвеститора и източници на финансиране, удостоверени с документите по чл. 10, както и с условията по Раздел I от Глава трета на Наредбата.

(4) В случай че се констатират несъответствия и/или непълноти в заявлението и документите по чл. 10, инвеститорът писмено се уведомява за тях и му се определя срок до два месеца от подаване на заявлението за отстраняването им.

 (5) Уведомяването на инвеститора се извършва по реда на чл. 11, ал. 5 от ППЗНИ и АПК.

Чл. 12**.** (1) След извършване на оценка на заявлението и документите по чл. 10, комисията по чл. 11, ал. 2 изготвя и предоставя на кмета на Общината мотивирано становище за издаване на сертификат за инвестиция клас В или за отказ за издаване на сертификат за инвестиция клас В.

 (2) В 30 – дневен срок от подаване на заявлението или от датата на отстраняване на констатирани несъответствия и/или непълноти на преписката на инвеститора, кметът на Община Иваново внася в Общински съвет – Иваново доклад с мотивирано предложение, заедно със заявлението и окомплектованите документи по чл. 10.

(3) Предложението по ал. 2 съдържа:

 1. пълна и точна преценка с мотиви за издаването на сертификат за инвестиция клас В, в съответствие с изискванията на ЗНИ, ППЗНИ и на настоящата наредба, или

 2. основания за отказ за издаване на сертификат за инвестиция клас В.

Чл. 13. (1) Общинският съвет се произнася по доклада в едномесечен срок от постъпването му, като приема решение да бъде издаден или да бъде постановен отказ за издаване на сертификат за инвестиция клас В.

(2) Сертификат за инвестиция клас В не се издава, когато:

 1. не са спазени изискванията на чл. 10;

 2. инвестицията не отговаря на условията по чл. 5;

 3. е налице някое от обстоятелствата по чл. 7;

 4. инвестицията е на лице по чл. 6;

 5. са допуснати несъответствия и/или непълноти в представените документи по чл. 10 и те не са отстранени в срок до 6 месеца, считано от датата на подаване на заявлението.

Чл. 14. Кметът на Община Иваново:

 1. в едномесечен срок от влизане в сила на Решението на Общински съвет – Иваново за издаване на сертификат за инвестиция клас В издава същия въз основа на Решението;

 2. в едномесечен срок от влизане в сила на решението на Общинския съвет, с което е постановен отказ за издаване на сертификат за инвестиция клас В, отказва издаването му в случаите по чл. 13, ал. 2;

Чл. 15. (1) За инвестициите от клас В се издава сертификат от кмета на Общината.

(2) Сертификатът съдържа следните реквизити:

1. пореден номер;

2. наименование и местонахождение на инвестиционния проект и икономическата дейност, в която се осъществява;

3. информацията по секция I, раздел 1 А от заявлението по чл. 10, ал. 1;

4. клас на инвестицията;

5. правата на инвеститора за ползване на мерките за насърчаване на инвестициите по чл. 8, ал. 3 в случаите, когато са заявили намерението да ги ползват в заявлението по чл. 10, ал. 1;

6. дата на издаване и срок на валидност;

7. основание за издаване;

8. подпис на кмета на Община Иваново и печат.

(3) Валидността на сертификата не може да надвишава 3 години от датата на издаването му с изключение на случаите, предвидени в чл. 18.

(4) Сертификатът се издава в два екземпляра на български език - единият екземпляр се съхранява в администрацията на Община Иваново, а другият се предоставя на инвеститора. В случай че инвеститорът е чуждестранно лице или българският инвеститор поиска, сертификатът се издава и на английски език.

Чл. 16. (1) При промяна на обстоятелствата, вписани в електронната база данни по чл. 4, инвеститорите са длъжни да подадат заявление до кмета на Община Иваново в 14-дневен срок от настъпване на промяната, в което се описва същата.

(2) Към заявлението по ал. 1 се прилагат документите, удостоверяващи промяната.

(3) При настъпило правоприемство спрямо предприятието или производството - предмет на инвестицията, новото лице представя документите по ал. 2, както и отчет за изпълнението на първоначално заявения инвестиционен проект.

(4) Вписването на промяната се извършва по реда на чл. 12 и чл. 13 от наредбата след преценка на представените документи в срок до 14 дни от постъпване на заявлението.

(5) Вписването се извършва, при условие че са спазени изискванията на чл. 6 и чл. 7.

(6) Когато промяната на обстоятелствата, вписани в електронната база данни, води до промяна във вписаните в сертификата данни, се издава сертификат, в който се отразяват променените обстоятелства. Новият сертификат се предоставя след връщане на първоначално издадения.

(7) В случай че първоначално издаденият сертификат е изгубен или унищожен, кметът на Община Иваново издава дубликат на сертификата след подадено заявление от инвеститора с приложена писмена декларация за обстоятелствата, при които той е изгубен или унищожен.

Чл. 17. До 31 декември на всяка година в срока на валидност на сертификата и в периода на поддържане на инвестицията и заетостта съгласно чл. 12, ал. 2, т. 7 и т. 8 от ЗНИ, сертифицираните инвеститори подават до кмета на Община Иваново информация относно развитието на инвестиционния им проект, включително данни за обема на вложените средства, съгласно инвестиционния им план, спазване на графика, създадените работни места, ползваните насърчителни мерки по ЗНИ.

Чл. 18. По искане на инвеститор, срокът на действие на сертификат за инвестиция клас В може да бъде удължен еднократно до две години, по реда на издаването му, когато:

1. административното обслужване не е извършено в сроковете по чл. 23 по причина, за която инвеститорът не отговаря;

2. мярката по чл. 19 не е осъществена по причина, за която инвеститорът не отговаря;

3. инвестиционният проект не е изпълнен пълно или частично вследствие на непреодолима сила, посочена в договор или в споразумение с инвеститора по ЗНИ, или по приложимото право на Европейския съюз.

**Г Л А В А Ч Е Т В Ъ Р Т А**

**ПРИЛАГАНЕ НА МЕРКИТЕ ЗА НАСЪРЧАВАНЕ НА ИНВЕСТИЦИИТЕ**

**РАЗДЕЛ I**

**ПРИДОБИВАНЕ ПРАВО НА СОБСТВЕНОСТ ИЛИ ОГРАНИЧЕНИ ВЕЩНИ ПРАВА ВЪРХУ ИМОТИ - ЧАСТНА ОБЩИНСКА СОБСТВЕНОСТ**

Чл. 19. (1) По искане на инвеститор, получил сертификат за клас инвестиция В, кметът на Община Иваново може да:

 1. извършва продажба на недвижим имот - частна общинска собственост, без провеждане на търг или конкурс, след изготвена пазарна оценка и Решение на Общинския съвет. Въз основа на Решението, кметът на Общината издава заповед и сключва договор с инвеститора;

 2. учредява възмездно ограничено вещно право върху недвижим имот - частна общинска собственост, без провеждане на търг или конкурс, след изготвена пазарна оценка и Решение на Общинския съвет. Въз основа на Решението, кметът на Общината издава заповед и сключва договор с инвеститора.

(2) Инвеститор, подал искане по ал. 1, посочва избрания от него имот - частна общинска собственост, при предоставяне на инвестиционния проект по чл. 10.

(3) Оценките по ал. 1 се извършват най-малко от двама независими оценители, като крайната пазарна цена не може да бъде по-ниска от средноаритметичната стойност на изготвените независими оценки. Кметът може да възлага оценка и за съответствието на размера на имота за целите на изпълнение на инвестиционния проект.

(4) Неизпълнението на инвестиционния проект относно срока и размера на инвестицията се включва в съответния договор като основание за разваляне. Основание за разваляне е и незапочването на работа по инвестиционния проект в срок до две години от сключването на договора по ал. 1. Инвестицията се смята за неизпълнена, когато размерът й е под изискуемия минимален размер определен по чл. 8, ал. 2, т. 2 от настоящата Наредба и не е изпълнено условието по ал. 10,установено с финансови отчети и справка, заверени от регистриран одитор, съгласно Закона за независимия финансов одит. Разходите по дейността на одитора са за сметка на инвеститора.

(5) Договорите по ал. 1 се сключват в писмена форма и се вписват по разпореждане на съдията по вписванията по местонахождението на имота.

(6) Кметът на Общината изпраща на Българската агенция за инвестиции екземпляр (оригинал) от договора в 7-дневен срок от сключването му.

(7) Инвеститорът и/или лицето по чл. 9 не може да се разпорежда с придобитите по реда на ал. 1 имоти и да прехвърля учредените върху тях ограничени вещни права на трети лица до изтичането на срока по чл. 12, ал. 2, т. 8 от ЗНИ - инвестицията да се поддържа в съответния регион по местонахождение най-малко 5 години, а в случай на малки и средни предприятия - три години, считано от датата на нейното завършване по смисъла на чл. 14, параграф 5 от Регламент (ЕС) № 651/2014.

(8) Договорите по ал. 1 се сключват при условията на действащото законодателство в областта на държавните помощи и по ред, определен с ППЗНИ и настоящата Наредба.

 (9) Еднолични дружества с общинско участие могат да извършват продажба, замяна или да учредяват възмездно ограничено вещно право върху имоти без търг или конкурс по искане на инвеститор, получил сертификат за клас инвестиция, и след решение на Общински съвет - Иваново и при спазване изискванията на чл. 22а, ал. 10 от ЗНИ. В тези случаи се извършва оценка по реда на ал. 3 и се прилагат изискванията на ал. 4-8, като за подаването, разглеждането, прилагането на мерките и контрола по изпълнението на инвестиционните проекти се прилага редът, предвиден в настоящата наредба.

(10) Правата върху имотите по ал. 1 могат да се прехвърлят или учредяват само ако размерът на планираната инвестиция с общинско значение като разходи за дълготрайни материални активи е над 5 пъти по-голям от пазарната оценка на имота по ал. 3. Неизпълнението на това изискване се включва в съответния договор с инвеститора като основание за развалянето му по ал. 4.

Чл. 20. (1) Продажба или възмездно учредяване на ограничено вещно право върху недвижим имот - частна общинска собственост, се извършва при кумулативното изпълнение на следните условия:

1. инвеститорът е представил искане до съответния компетентен орган по чл. 19, ал. 1 или ал. 9;

2. на инвеститора е издаден сертификат за инвестиция от клас В.

(2) Искането по ал. 1, т. 1 трябва да съдържа фирмата на инвеститора, номер и дата на сертификата за клас инвестиция и определения недвижим имот с посоченото местонахождение в инвестиционния проект с издаден сертификат.

(3) Към писменото искане по ал. 1, т. 1 се прилагат заявлението по чл. 10, ал. 1, документите по чл. 16, ал. 1, т. 4 и т. 5 от ЗНИ и съответните документи за създадено юридическо лице по чл. 9, в случай че е регистрирано.

(4) Сгради и други обекти, които са били финансирани със средства на Европейския съюз, не могат да бъдат предмет на искането по ал. 1, т. 1 и на договора по чл. 21, ал. 2 и ал. 3 освен в случаите, когато е изтекъл 10-годишен срок от завършването на строежа до подаването на искането.

Чл. 21. (1) След изготвянето на оценката по чл. 19, ал. 1, Общински съвет - Иваново утвърждава цена за продажбата на недвижим имот - частна общинска собственост или за учредяване на ограниченото вещно право върху недвижимия имот - частна общинска собственост при спазване изискването на чл. 19, ал. 3 от Наредбата.

(2) За продажбата или възмездното учредяване на ограничено вещно право върху недвижим имот по чл. 19 от Наредбата и изпълнението на инвестиционния проект се сключва договор между:

1. инвеститора и/или лицата по чл. 9, ал. 1, от една страна, и

2. съответния компетентен орган по чл. 19, ал. 1 или 9;

(3) Договорът по ал. 1 съдържа всички изисквания на ЗНИ, ППЗНИ и настоящата Наредба по отношение на инвестиционния проект и инвеститора, а именно:

1. предмет на договора;

2. страни по договора;

3. наименование на инвестиционния проект и номер на издадения сертификат клас В;

4. основни права и задължения;

5. вид и размер на инвестицията;

6. срок за изпълнение на инвестиционния проект и срок за поддържане на инвестицията, определен в чл. 12, ал. 2, т. 8 от ЗНИ;

7. описание на имота - предмет на продажбата или на учредяването на ограничено вещно право, съгласно изискванията на Закона за кадастъра и имотния регистър;

8. цената на имота или на ограниченото вещно право;

9. срок и условия за прехвърляне на имота или за учредяване на вещното право;

10. забрана за разпореждане и обременяване на имота с вещни тежести, както и за прехвърляне на ограниченото вещно право върху недвижимия имот на друго лице съгласно чл. 19, ал. 7;

11. учредяване на ипотека в случаите на прехвърляне на имота, а в останалите случаи - друго обезпечение, единствено в полза на Община Иваново;

12. условия за упражняване на правата върху ипотеката;

13. начин и срок за отчитане изпълнението на инвестиционния проект;

14. вид и размер на отговорността за неизпълнение на задълженията по договора;

15. контрол по изпълнението на задълженията на страните;

16. начини за уреждане на споровете между страните;

17. основания за предсрочно прекратяване или разваляне на договора, включително при условията на чл. 19, ал. 4 и 10 или при установяване на забава по смисъла на чл. 16, ал. 1, т. 5 от ЗНИ, освен ако дължимите плащания не бъдат изплатени в подходящ за страните срок;

18. други елементи, по които е постигнато съгласие между страните.

(4) Инвестиционният проект и издаденият сертификат клас В са неразделна част от договора по ал. 1.

(5) Разноските по продажбата на недвижимия имот или по учредяването на ограниченото вещно право са за сметка на инвеститора.

(6) Съгласуването от компетентните органи по чл. 19, ал. 1 или ал. 9 се извършва след представяне на оценката по чл. 24, ал. 3 и проекта на договор по ал. 1.

Чл. 22. (1) При продажбата или учредяването на ограничено вещно право върху недвижим имот с договора по чл. 21 могат да бъдат уредени специални задължения в обществен интерес, които са свързани със земята и сградите, но не и с купувача или с търговската му дейност, при условие, че от всеки потенциален купувач се изисква той да е в състояние да изпълни специалните задължения, независимо дали извършва дейност или какъв е характерът на дейността.

(2) Средствата, необходими за изпълнение на задълженията на собственика на недвижимия имот, произтичащи от закон, не се приспадат от продажната цена (например: грижа за земята и сградите и поддръжката им като част от обичайните социални задължения на собствениците, плащането на данъци и подобни разходи).

**РАЗДЕЛ II**

**СЪКРАТЕНИ СРОКОВЕ ЗА АДМИНИСТРАТИВНО ОБСЛУЖВАНЕ**

Чл. 23. (1) След издаване на сертификат за инвестиция клас В, административно обслужване на инвеститорите се извършва чрез общинската администрация в срокове с една трета по-кратки от предвидените в съответните нормативни актове, освен в случаите по ал. 2-5.

(2) Административното обслужване се осъществява от общинската администрация в 5-дневен срок от постъпване на искане от инвеститора в случаите по:

1. чл. 140, ал. 1, чл. 141, ал. 8, т. 2 и чл. 144, ал. 3, т. 1 от Закона за устройство на територията;

2. чл. 26, ал. 3 от Закона за пътищата;

(3) Административното обслужване се осъществява от общинската администрация в 14-дневен срок от постъпване на искане от инвеститора в случаите по:

1. чл. 141, ал. 8, т. 1 и чл. 144, ал. 3, т. 2 от Закона за устройство на територията;

2. чл. 62а, ал. 1 от Закона за водите.

(4) Административното обслужване се осъществява от общинската администрация в 30-дневен срок от постъпване на искане от инвеститора в случаите по чл. 62а, ал. 3 от Закона за устройство на територията.

**РАЗДЕЛ III**

**ИНДИВИДУАЛНО АДМИНИСТРАТИВНО ОБСЛУЖВАНЕ**

Чл. 24. (1) Индивидуално административно обслужване, необходимо за осъществяването на инвестиции от клас В, се извършва от служители на Община Иваново, пред съответните компетентни органи.

(2) За осъществяване на индивидуално административно обслужване инвеститорът упълномощава лицата по ал. 1.

(3) Инвеститорът съдейства на служителите по ал. 1, като предоставя необходимите документи, в т. ч. документи за платените такси.

Чл. 25. (1) Индивидуално административно обслужване се предоставя по искане на инвеститор, получил сертификат за инвестиция клас В.

(2) Искането се подава до кмета на Община Иваново от инвеститора или от упълномощено от него лице по реда на чл. 7 от ППЗНИ.

(3) Искането се завежда в деловодството на Община Иваново, като се отбелязва датата на получаването му.

(4) По всяко заведено искане кметът на Общината, със Заповед, определя служители на общинската администрация, които ще осъществят индивидуалното административно обслужване, необходимо за изпълнението на съответния инвестиционен проект. Индивидуалното административно обслужване се предоставя от общинската администрация безплатно.

(5) Таксите, установени с нормативен акт, за издаване на документи и/или за извършване на административна услуга са за сметка на инвеститора.

Чл. 26. (1) При осъществяване на индивидуално административно обслужване служителите по чл. 25, ал. 4 са длъжни:

1. да предоставят ясна, точна, достоверна и пълна информация на инвеститори по въпроси от компетентността на общинската и районните администрации и да съдействат при решаването на конкретни проблеми, които възникват в процеса на реализиране на инвестицията;

2. да отговарят на запитвания във връзка с необходимите процедури и да ги насочват към административните органи, компетентни по съответния въпрос;

3. да предоставят ясна, точна, достоверна и пълна информация за необходимите за осъществяване на проекта процедури, която включва:

а) точно наименование на администрацията;

б) седалище и адрес, както и адресите на териториалните звена, ако има такива;

в) данни за кореспонденция: телефон, адрес на електронна поща и интернет страница;

г) работно време на звеното за административно обслужване в администрацията;

д) нормативната уредба по предоставянето на административната услуга.

4. да разясняват изискванията, на които трябва да отговарят заявлението или искането за осъществяване на административната услуга, жалбата, протестът, сигналът или предложението по съответната процедура;

5. да предоставят на инвеститора:

а) пълна и точна информация за необходимите документи, сроковете и таксите по специалните закони;

б) образците на документи, които се попълват за предоставянето на административната услуга;

в) информация за срока на действие на индивидуалния административен акт, за издаването, на който се подава заявление;

6. да осъществяват контакт и да съдействат за издаването и получаването от съответните компетентни органи на всички необходими документи за осъществяване на съответната инвестиция и за извършване на свързаната с нея стопанска дейност.

(2) Инвеститорът може да упълномощава служителите на общинската администрация да подават и получават от съответните компетентни органи всички изискуеми документи за осъществяване на инвестиционния проект.

Чл. 27. Индивидуалното административно обслужване се предоставя за срока на осъществяване на инвестицията от клас В и свързаната с нея стопанска дейност, но за срок не по-дълъг от срока на валидност на сертификата.

Чл. 28. Административното обслужване по този раздел се осъществява при спазване на принципите и реда на Закона за администрацията, Административно-процесуалния кодекс и нормативните актове по прилагането им.

**Г Л А В А П Е Т А**

**КОНТРОЛ ПО ИЗПЪЛНЕНИЕТО НА ИНВЕСТИЦИОННИ ПРОЕКТИ**

Чл. 29. (1) Контролът по изпълнението на инвестиционните проекти с общинско значение с издаден сертификат клас В се осъществява от кмета на Общината или от оправомощено от него длъжностно лице.

(2) Размерът на извършените инвестиции се удостоверява за отчетния период с годишен/междинен финансов отчет по реда на Закона за счетоводството. Към финансовия отчет се прилага справка по образец, в която са описани активите за основната икономическа дейност и тяхната стойност. Справката се изготвя в съответствие с правилата за признаване на материални/нематериални дълготрайни активи (текущи/нетекущи), установени в Международни счетоводни стандарти (МСС), Национални стандарти за финансови отчети на малки и средни предприятия (НСФОМСП), и се заверява от регистриран одитор съгласно Закона за независимия финансов одит. Разходите по дейността на одитора са за сметка на инвеститора. За целите на преценката дали активите, описани в справката, касаят основната икономическа дейност на инвеститора или друга допълнителна дейност, контролният орган по ал. 1 може да извършва и фактическа проверка.

(3) Броят на наетия персонал на пълно работно време при условията и по реда на Кодекса на труда, заел създадените нови работни места, се удостоверява за отчетния период с документ от Националната агенция за приходите, копия на трудовите договори, копия на актове за прекратяване на трудовото правоотношение и уведомления за тях съгласно Кодекса на труда, декларация по образец за внесените осигурителни вноски във фондовете на държавното обществено осигуряване, допълнителното задължително пенсионно осигуряване и Националната здравноосигурителна каса, копие на разплащателната ведомост или справка за изплатените средства за възнаграждения на наетите лица - поименно и с други относими документи.

(4) Кметът на общината изготвя годишен доклад за издадените сертификати за инвестиция от клас В и предоставените насърчителни мерки, който представя на областния управител и на изпълнителния директор на Българската агенция за инвестиции, като агенцията го включва в годишния си доклад за инвестициите в страната по чл. 11б, т. 5 ЗНИ.

**Г Л А В А Ш Е С Т А**

**АДМИНИСТРАТИВНОНАКАЗАТЕЛНИ РАЗПОРЕДБИ**

Чл. 30. (1) Актовете за установяване на административни нарушенията по чл. 34, ал. 5 от ЗНИ се съставят от определени от кмета на Община Иваново длъжностни лица.

 (2) Наказателните постановления се издават от кмета на Община Иваново.

(3) Приходите от наложените глоби постъпват в общинския бюджет.

 (4) Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания.

**ДОПЪЛНИТЕЛНИ РАЗПОРЕДБИ**

§ 1. Всички понятия и термини, използвани в Наредбата, отговарят на легалните дефиниции дадени в ЗНИ, ППЗНИ и Регламент (ЕС) № 651/2014 г.

§ 2. За неуредените случаи в тази Наредба се използват съответните разпоредби от ЗНИ, ППЗНИ и Регламент (ЕС) № 651/2014 г.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

§ 3. Настоящата Наредба е приета на основание чл. 22з, ал. 1 от ЗНИ и чл. 21, ал. 2 от Закона за местното самоуправление и местната администрация.

§ 4. Настоящата Наредба влиза в сила от 10.07.2020 г.

*Приложение № 1
към чл. 10, ал. 1*

|  |
| --- |
| ДО |
| КМЕТА НА |
| ОБЩИНА ИВАНОВО |
|   |
|   |
| З А Я В Л Е Н И Е |
| по чл. 10, ал. 1 от Наредба за насърчаване на инвестициите с общинско значение в Община Иваново и издаване на сертификати клас В (ННИОЗОИИСКВ) |
| от ……………………………………………………………………………….……………… |
| (име/фирма на заявителя) |
|   |
|   |
| УВАЖАЕМИ ГОСПОДИН/ГОСПОЖО КМЕТ, |
|  Моля, да бъде издаден сертификат за инвестиция с общинско значение клас В съгласно изискванията на Закона за насърчаване на инвестициите (ЗНИ), Правилника за прилагане на закона за насърчаване на инвестициите (ППЗНИ) и Наредбата за насърчаване на инвестиции с общинско значение в Община Иваново и издаване на сертификати клас В (ННИОЗОИИСКВ), за инвестиционен проект: |
| ……………………………………………………………………………………………………………………………………………………………………………………………………………………………………………………………………………………………… |
| *(наименование на инвестиционния проект)* |
| с планиран размер на инвестицията – ……………………………….…….…..…….……, |
| с очакван брой на нови работни места – ……………………………………..……………., |
| която ще се изпълнява в Община Иваново, с. ………………………………………..……  |

|  |
| --- |
| Секция I. ДАННИ НА ЗАЯВИТЕЛЯ |
| Раздел 1А. Данни на заявителя, ако заявителят е юридическо лице, едноличен търговец или клон на чуждестранно лице |
| 1. Наименование: |
| 2. ЕИК |
| 3. Седалище и адрес на управление: |
| 4. Правна форма:  |
| 5. Идентификационни данни по националното законодателство на чуждестранно юридическо лице – заявител:5.1. Правна форма:5.2. Регистрационен номер:5.3. Седалище и адрес на управление:5.4. Предмет на дейност:5.5. Имената на лицата, представляващи заявителя съгласно правната регистрация: |
| 6. Кратка информация за икономическата дейност на заявителя: |
| 7. Имена на лицата, представляващи и управляващи заявителя:8. Адрес за кореспонденция (ако е различен от адреса за управление): |
| Раздел 1Б. Данни за заявителя, ако е физическо лице |
| 1. Имена: |
| 2. ЕГН/ЛНЧ/идентификационен номер по националното законодателство: |
| 3. Постоянен адрес: |
| Раздел 2. Други данни за заявителя (ако е попълнен раздел 1.А) |
| Данни за лицата, притежаващи повече от 10 на сто в регистрирания капитал на дружеството-заявител (наименование, ЕИК/ЕГН/ЛНЧ/регистрационен номер на чуждестранно юридическо лице) | % | Държава |
| Раздел 3. Лице за контакт |
| 1. Имена: |
| 2. Длъжност: |
| 3. Телефон: |
| 4. Факс: |
| 5. Електронна поща: |
| Раздел 4. Икономически данни на заявителя за последните три години в евро/лева (в случай, че заявителят е регистриран преди по-малко от 3 години, той предоставя данни от датата на регистрацията си) |
|   | 20… | 20… | 20… |
| 1. Общо активи в евро/лева |   |   |   |
| 2. Общо продажби в евро/лева |   |   |   |
| 3. Финансов резултат в евро/лева |   |   |   |
| 4. Брой заети лица |   |   |   |
| Раздел 5. Консолидирани данни за икономическо или друго обединение – в случай на членство в такова |
| 1. Наименование на групата: |
| 2. Държава, където се намира централния офис: |
|   | 20… | 20… | 20… |
| 3. Общо активи в евро/лева |   |   |   |
| 4. Общо продажби в евро/лева |   |   |   |
| 5. Финансов резултат в евро/лева |   |   |   |
| 6. Брой заети |   |   |   |
| Раздел 6. Категория на предприятието |
| 1. МСП        □     Предприятието отговаря на изискванията за малко и средно предприятие съгласно Приложение I на Регламент (ЕС) № 651/2014 на Комисията, съответно неговото пряко приложение по Закона за малките и средните предприятия. *Моля попълнете данни за категорията на предприятието в Декларация за обстоятелствата по чл. 3 и 4 от Закона за малките и средните предприятия (определено като „малко и средно предприятие“ на базата на данните за предходната финансова година на подаване на заявлението; в случаите на новообразувани предприятия, чийто финансов отчет още не е одобрен, данните се определят според стойността на показателите за текущата финансова година.)*2. Голямо предприятие         □     Предприятието е голямо и не отговаря на изискванията за малко и средно предприятие съгласно Приложение I на Регламент (ЕС) № 651/2014 на Комисията, съответно неговото пряко приложение по Закона за малките и средните предприятия. |
| Раздел 7. Други данни: |
| 1. Информация за осъществени инвестиционни проекти, съизмерими с представения проект, ако има такива:2. Друга информация с приложени копия на документи: сертификати за качество, иновативност на продуктите и технологиите, конкурентни предимства и др.: |
| По отношение на информацията в секция I – Данни на заявителя, моля приложете: |
| За заявител юридическо лице, клон и едноличен търговец: | За заявител физическо лице: |
| Свидетелство за съдимост (когато може да бъде издадено в България или в страна – членка на ЕС) или клетвена декларация (в останалите случаи), издадено не по-рано от 3 месеца преди крайния срок за предоставянето му (оригинал или нотариално заверено копие), за чуждестранни граждани:- Едноличните собственици на капитала;- Управителите;- Членовете на управителните органи, а в случай, че членове са юридически лица – за техните представители в управителния орган.*Свидетелствата за съдимост за български граждани, попадащи в посочените категории, се събират по служебен път.* | 1. Копие на документ за самоличност.2. Документ, удостоверяващ липсата:а) на парични задължения, свързани с плащането на вноски за социалното осигуряване;б) на данъци съгласно правните норми на държавата, в която заявителят е установен.3. Свидетелство за съдимост, издадено не по-рано от 3 месеца преди крайния срок за предоставянето му, в случаите, когато заявителят е чуждестранен гражданин.*В случаите, когато заявителят е български гражданин, свидетелствата за съдимост се събират по служебен път.* |
| Секция II. ДАННИ ЗА ПРАВНИЯ СУБЕКТ, ИЗПЪЛНЯВАЩ ИНВЕСТИЦИЯТА |
|      Ако правният субект за осъществяване на инвестиционния проект и за ползване на мерките за насърчаване на инвестициите, включително от лицата по чл. 17 от ЗНИ, е различен от заявителя, се вписват данните по Секция I за този правен субект/субекти.     *1. В случай че заявителят е физическо лице или обединение на физически и/или юридически лица, инвестиционният проект задължително предвижда създаване на юридическо лице по смисъла на чл. 17 ЗНИ, като новосъздаденото юридическо лице е обвързано със заявлението и инвестиционния проект, подадени от физическото лице или от обединението.     2. Лица по чл. 17 ЗНИ са юридически лица, в които инвеститорът, чийто инвестиционен проект е сертифициран, притежава не по-малко от 75 на сто от регистрирания капитал.* |
| Секция III. ИНВЕСТИЦИОНЕН ПРОЕКТ съгласно чл. 12 и чл. 18, ал. 2 от ЗНИ |
| Раздел 1. Вид и предназначение на инвестицията в нови дълготрайни материални и/или нематериални активи за (може да се отбележи повече от едно): |
| 1. Създаване на ново предприятие                                                        □ |
| 2. Разширяване на съществуващо предприятие/дейност                    □  |
| 3. Диверсификация (разнообразяване) на производството в съществуващо предприятие/дейност с добавяне на нови продукти □ |
| 4. Съществена промяна на цялостния производствен процес в съществуващо предприятие/дейност □ |
| Инвестиционен проект*Описва се инвестиционния проект, като се включва информация за неговата същност, график на дейностите по проекта, описание на планираните за придобиване дълготрайни материални и нематериални активи и друга информация:*…………………………………………………………………………………………………………………………………………………………………………………..……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..………………………………………………………………………………………………………………………………………………………………………………………………………………………… …………………………………………………………………………………………………………………………………………………………………………………………………. |
| Раздел 2. Планиран размер на инвестицията (в хил. лв.) |
|   | 20… | 20… | 20… | 20… | Общо |
| 1. Разходи за придобиване на дълготрайни материални активи |   |   |   |   |   |
| 1.1. Земя |   |   |   |   |   |
| 1.2. Сгради |   |   |   |   |   |
| 1.3. Машини и оборудване |   |   |   |   |   |
| 2. Разходи за придобиване на дълготрайни нематериални активи |   |   |   |   |   |
| 2.1. Лицензи |   |   |   |   |   |
| 2.2. Патенти |   |   |   |   |   |
| 2.3. Ноу-хау |   |   |   |   |   |
| 2.4. Непатентовани технически знания |   |   |   |   |   |
| ОБЩО: |   |   |   |   |   |
|   |   |   |   |   |   |
| Раздел 3. Планиран обем на средствата по източници за финансиране на инвестицията за 3-годишен период (в хил. лв.) |
| Собствени средства | Чужди средства | Участия в капитала | Банкови заеми | Частни заеми | Държавна помощ (национална и от ЕС) | Финансов лизинг | Други източници | Общо |
|   |   |   |   |   |   |   |   |   |
| По отношение на информацията в Раздел 3 моля да приложите: |
| За юридически лица, клонове и еднолични търговци:1. Документи, удостоверяващи финансовото състояние на лицето:а) годишен финансов отчет за последната приключила календарна година*Да се отбележи тук, ако тези документи са налични в търговския регистър към Агенцията по вписванията. Те ще бъдат събрани по служебен път.*б) междинен финансов отчет, когато лицето е осъществявало дейност по-малко от една година.2. Документи, удостоверяващи възможностите и източниците за финансиране на проекта:а) собствени средства;б) договори за заем;в) банкови и други гаранции;г) договори за финансов лизинг;д) декларация за поемане на ангажимент за финансиране на проекта;е) други документи за финансиране или обезпечения.*Прилагат се съответните доказателствени документи по т. 2.* | За физически лица:Документи, удостоверяващи възможностите и източниците за финансиране на инвестиционния проект:а) собствени средства;б) договори за заем;в) банкови и други гаранции;г) договори за финансов лизинг;д) писма за поемане на ангажимент за финансиране на проекта;е) други документи за финансиране или обезпечения.*Прилагат се съответните доказателствени документи.* |
| Раздел 4. Финансово-икономически план на инвестицията за 5-годишен период (в хил. лв.) |
|   | 20… | 20… | 20… | 20… | 20… | Общо |
| 1. Разчет за очакваните приходи |   |   |   |   |   |   |
| 1.1. Общо: |   |   |   |   |   |   |
| 1.2. По основни продукти/услуги |   |   |   |   |   |   |
| 1.3. От други продукти/услуги |   |   |   |   |   |   |
| 2. Разчет за очакваните разходи |   |   |   |   |   |   |
| 2.1. Общо за дейността |   |   |   |   |   |   |
| 2.2. По видове: |   |   |   |   |   |   |
| - за персонал |   |   |   |   |   |   |
| - финансови |   |   |   |   |   |   |
| - други разходи във връзка с продуктите/услугите по т.1 |   |   |   |   |   |   |
| 3. Разчет на очакваните нетни парични потоци по т. 1 и т. 2 |   |   |   |   |   |   |
| Основни изводи за икономическата стабилност и рентабилност на инвестиционния проект:*Информацията се попълва за 3 или за 5 години в зависимост от вида инвеститор. За инвеститорите - големи предприятия, за 5 години, а за останалите - за 3 години.* |
| Раздел 5. Програма на дейността в рамките на 5-годишен период |
| 1. Описание на планираното строителство на нови производствени сгради, складове, административни сгради и други с представяне на проектната готовност и/или намерение за закупуване или наемане на съществуващи сгради:  |
| 2. Машини, оборудване и съоръжения, свързани с инвестицията |
| Вид и брой | Описание | Държава на производство | Година напроизводство |
|   |   |   |   |
|  |  |  |  |
|  |  |  |  |
|  |  |  |  |
|   |   |   |   |
| 3. Описание на производствения/технологичния процес, процеса на предоставяне на услугата в предприятието, което ще бъде създадено/модернизирано с изпълнението на проекта:    |
| 4. Икономическа дейност и произвеждани продукти: |
| Наименование и код на продукта/услугата, които ще се произвеждат/предоставят от предприятие, създадено/модернизирано с придобиването на активите по раздел 5, т. 1 и т. 2 | Планирани приходи от продажбата на продукта/услугата след изпълнението на проекта | Процент от общите планирани приходи от продукти/услуги по раздел 4, т. 1, които ще се произвеждат/предоставят от предприятие, създадено/модернизирано с придобиването на активите по раздел 5, т. 1 и т. 2 | Код и наименование на икономическа дейност, на която съответства продуктът/услугата |
|   |   |   |   |
|  |  |  |  |
|  |  |  |  |
|  |  |  |  |
|   |   |   |   |
| *Указания за попълване:Колона 1: Наименованието и кодът на продукта/услугата се посочват съгласно действащата класификация на продуктите по икономически дейности в Европейската общност (CPA) (с номенклатура PRODCOM/NACE или с номенклатура CPA за проекти в сектора на услугите), съответно нейното пряко приложение в Република България чрез Класификацията на продуктите по икономически дейности, които можете да намерите на страницата на Българската агенция за инвестиции.Колона 4: Кодът и наименованието се посочват съгласно Статистическата класификация на икономическите дейности в Европейската общност (NACE Rev. 2) и нейното пряко приложение в Република България чрез Класификацията на икономическите дейности, които можете да намерите на страницата на Българската агенция за инвестиции.* |
| 5. Етапи в строителството на сградите и доставка на оборудването по години с планирана начална и крайна дата (месец):6. Лицензи/разрешителни/други административни актове, необходими за започване на производствения процес/предоставянето на услугата:7. Планирана дата на започване на производството/предоставянето на услугата:8. Година, през която ще се достигне планираният производствен капацитет:9. Период за поддържане на инвестицията в съответния регион по местонахождение, считано от датата на осъществяването й (3 години за малки и средни предприятия, 5 години за големи предприятия): |
| 10.  Продукти/услуги, които ще се произвеждат/предоставят след завършване на проекта |
| Продукт/услуга | Обем (единица/година) | Стойност (в хил. лв.) |
|   |   |   |
|   |   |   |
|  |  |  |
|   |   |   |
| Раздел 6. Заетост |
|   | 20… | 20… | 20… | 20… | 20… | Общо |
| 1. Нови работни места, създадени с проекта |   |   |   |   |   |   |
| 2. Прехвърляне на работни места от съществуващо производство (услуги) |   |   |   |   |   |   |
| 3. Средна работна заплата за работно място преди данък, включително задължителни осигуровки |   |   |   |   |   |   |
| 4. Образователен профил на новите работници/служители: |
| 4.1. с висше образование |
| 4.2. със средно образование |
| 4.3. с основно образование |
| Раздел 7. Местоположение на производствената дейност/предоставянето на услугата. Технически параметри. |
| 1. Адрес на управление: |
| 2. Адрес (област, община, населено място, улица) и кадастрални данни за разположението на предприятието, както и на мястото на извършване на строителството, разположението на оборудването (идентификатор и граници на поземлените имоти, съответно идентификатор и очертание на сградата), включително информация за предназначението и начина на трайно ползване на имота и предвижданията на влезлите в сила устройствени планове за територията. |
| 3. Обща площ на планираното строителство (в кв. м.):3.1. за производство/услуги3.2. за складиране3.3. за транспортни нужди3.4. за административни сгради3.5. други |
| 4. Планирана инфраструктура (с посочване на съответните мерни единици):4.1. вода4.2. канал4.3. електричество4.4. газ4.5. телекомуникации4.6. друга |
| 5. Информация за собствеността на застроения или незастроения терен/и, на който/които ще бъде осъществена инвестицията:5.1. Ако теренът/терените е/са собствен/и, се представя документ/и, удостоверяващ/и правата.5.2. В случай, че се предвижда придобиване на права или наемане, се предоставят данни за местоположението, размер на терените, вида собственост, има ли предварителни договори и др. |
| Раздел 8. Въздействие на инвестицията върху околната среда.*Прилага се становище на компетентния орган по околна среда относно допустимостта на инвестиционния проект спрямо режимите, определени в утвърдени планове за управление на речните басейни и в плановете за управление на риска от наводнения, както и по отношение на допустимостта спрямо режима на дейностите в защитените зони и/или защитените територии, както и за приложимата процедура по реда на глава шеста от Закона за опазване на околната среда и/или по чл. 31 от Закона за биологичното разнообразие.* |
| Секция IV. НАСЪРЧИТЕЛНИ МЕРКИ |
| Намерение за ползване на насърчителните мерки |
| 1. Съкратени срокове за административно обслужване, предоставяно от Община Иваново.  □ |
| 2. Индивидуално административно обслужване, необходимо за осъществяване на инвестиционния проект, □ предоставяно от Община Иваново.    |
| 3. Придобиване право на собственост или ограничени вещни права върху имоти – частна общинска собственост.  □ |
| Ако се заявява мярката по т. 3, е необходимо да се опише и приложи:*3.1. За продажба/учредяване на ограничени вещни права/замяна/наем:3.1.1. Документи, съдържащи данните от Секция III, Раздел 7;3.1.2. Решение на Общински съвет – Иваново за предварително съгласие за разпореждане с имотите – частна общинска собственост, и3.1.3. Становище на компетентен орган относно възможностите за прилагане на мерките във връзка със Закона за собствеността и ползването на земеделските земи, Закона за горите и Закона за защитените територии.Съгласието по т. 3.1.2. трябва да включва индикативна стойност на разликата между пазарна цена и очаквана цена по сделката (не по-ниска от данъчната оценка).* |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |
| --- |
| Секция V. ДЕКЛАРИРАНЕ НА ОБСТОЯТЕЛСТВА |
| Подписаният/подписаните……………………………………………………………………………………..……………………………………………………………………………………………………………………*(три имена)*притежаващ/а лична карта № …………………….……., издадена от МВР, гр.( с.)……………………….,в качеството ми (ни) на………………………………………………………………………………………... *(управител (и), изпълнителен директор (и), друг вид представителство)* на…………………………………………………………………………………………………………………..*(наименование на заявителя по секция I)*ЕИК/БУЛСТАТ ……………………………………………………………………………………………….. |
| Декларирам/е, че:1. Представляваният от мен (нас) заявител не е обект на неизпълнено разпореждане за възстановяване на неправомерно предоставена помощ вследствие на предходно решение на Комисията, с което е дадена помощ се обявява за незаконосъобразна и несъвместима с общия пазар, както и че не е предприятие в затруднение по смисъла на чл. 2, т. 18 от Регламент № 651/2014 г.2. Произходът на паричните средства, с които ще се осъществи инвестицията, е:…………………………………………………………………………………………………………………3. Задължавам(е) се незабавно да уведомя(им) Кмета на Община Иваново за настъпване на някое от обстоятелствата по чл. 6 или чл. 7 от ННИОЗОИИСКВ, както и за промяна в обстоятелствата по чл. 5, ал. 2 от същата.4. Настоящото заявление се подава преди започването на работата по представения инвестиционен проект по смисъла на § 1, т. 8 от допълнителните разпоредби на ЗНИ и във връзка с глава I, чл. 6, от Регламент № 651/2014 г.5. Задължавам(е) се да предоставям(е) ежегодно информация на Община Иваново във връзка с чл. 17 от ННИОЗОИИСКВ.6. Разкритите с проекта работни места и отчетените разходи за задължителни социални и здравни осигуровки няма да бъдат обект на финансиране по друг проект, програма или каквато и да е финансова схема, финансирана със средства от националния бюджет, бюджета на Европейския съюз или от друга донорска програма.7. Заявителят няма да наема на разкрито работно място лица, освободени от него или от свързани с него предприятия по смисъла на Закона за малките и средните предприятия, в период не по-малък от 12 месеца от подаване на заявлението.Опис на приложените документи:    Гр./с.                                                                        Подпис и печат: Дата:                                                                        Имена и длъжност:        |

ПО ПЕТНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№133

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от ЗМСМА, чл. 8, ал. 1 и чл. 35, ал. 1 от ЗОС, чл. 112, във връзка с чл. 114, ал. 1 от ЗГ, чл. 5, чл. 7 и чл. 71, ал. 1 и ал. 5, т. 3 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти от тях, във връзка с чл. 21, ал. 1 от Наредба № 16 за определяне на реда за управление на горските територии – общинска собственост, Общински съвет Иваново РЕШИ:

1. **Приема** Годишен план за ползване на дървесина на Община Иваново за 2020 г., представляващ неразделна част от настоящето решение.
2. **Утвърждава** списък на подотдели за лесосечен фонд 2020 г. – приложение № 1, неразделна част от настоящото решение, от които се очаква да се реализира прогнозно количество в размер на 5985 пл. м3 стояща маса, респ. 5623 пл. м3 лежаща маса.
3. Ползването на дървесина от подотделите в списъка по т. 2 от горските територии - общинска собственост за 2020 г., с изключение на подотдели: 252ж и 254н да се осъществи чрез продажба на стояща дървесина на корен.
4. **Утвърждава** ценоразпис за продажба на дървесина от общински горски територии – приложение № 2, неразделна част от настоящото решение.
5. **Дава съгласие**, в случай на добита дървесина при условията на чл. 71, ал. 1, т. 1, 2, 3, 6, 8 и 9, продажбата да се извършва по утвърдения в т. 4 ценоразпис.
6. **Дава съгласие** за подотдел 254н да бъде проведена процедура за възлагане на дейностите по чл. 10, т. 1 и т. 3 от Наредбата *(добив на дървесина и товарене, транспортиране и разтоварване)* за нуждите на общинските социални дейности чрез провеждане на открит конкурс с критерий за оценка „най-ниска цена“.
7. **Дава съгласие** в случай, че добитото количество дървесина в подотдел 254н се окаже по-малко от прогнозното и необходимото за социалните нужди, за целите по т. 6 да бъде включен подотдел 260в2 в размер до приключване на заявеното количество за социални дейности.
8. **Определя** количество дърва за огрев, което да бъде предоставено на лица в тежко социално положение: ветерани, военноинвалиди, лица на хемодиализа и др. в размер на 3 пространствени кубични метра, доставени до местоживеенето на съответните лица на територията на Община Иваново, като разходите за добив и доставка на дървата за огрев са за сметка на общинския бюджет.

**9.** **Дава съгласие** незапочнатите и незавършени сечища от годишния план за 2020 г. да бъдат завършени през 2021 и 2022 г.

**10.** **Възлага** на Кмета на Община Иваново да организира и проведе процедурите по ползването на дървесина, съгласно Закона за горите и в съответствие с разпоредбите на действащото законодателство.

ПО ШЕСТНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№134

На основание чл.21, ал.1, т.6 и ал.2 от ЗМСМА, във връзка с чл.27, ал.4 и ал.5 от ЗМСМА, чл. 124 от Закона за публичните финанси и чл.60, ал.1 от АПК, Общински съвет Иваново РЕШИ:

**Допълва поименния списък за капиталови разходи за 2020 г., както следва:**

|  |  |  |  |  |  |
| --- | --- | --- | --- | --- | --- |
| Параграф | Наименование на обектите | Актуален план | Коригиранплан |  В т.ч. по източници на финансиране | Разлика /+/-/ |
| Целева субсидия | Преходен остатък | Ср-ва от ЕС | Собственисредства | Целени средства от ПУДООС |
|  | **Функция Образование** |  | **4280** |  |  |  |  | **4280** | **+4280** |
|  | **Дейност 311 Детски градини** | **0** | **4280** |  |  |  |  | **4280** | **+4280** |
| 5203 | Беседка за отдих и обучение | 0 | 1800 |  |  |  |  | 1800 | +1800 |
| 5203 | Пързалка | 0 | 1620 |  |  |  |  | 1620 | +1620 |
| 5203 | Люлка | 0 | 860 |  |  |  |  | 860 | +860 |
|  | **Функция Социално осигуряване, подпомагане и грижи** | **0** | **1000** |  |  | **1000** |  |  | **+1000** |
|  | **Дейност 561 Социални услуги в домашна среда** | **0** | **1000** |  |  | **1000** |  |  | **+1000** |
| 5201 | Компютърна конфигурация | 0 | 1000 |  |  | 1000 |  |  | +1000 |
|  | **Функция Жил. строителство, благоустройство, ком. стопанство и опазване на околната среда** | **0** | **9999** |  |  |  |  | **9999** | **9999** |
|  | **Дейност 629 Други дейности по опазване на околна среда**  | **0** | **9999** |  |  |  |  | **9999** | **9999** |
| 5206 | Изграждане на площадка за фитнес на открито в с.Щръклево, община Иваново, област Русе | 0 | 9999 |  |  |  |  | 9999 | +9999 |

ПО СЕДЕМНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№135

На основание чл. 21, ал. 1, т. 12 и ал. 2, във връзка с чл. 27, ал. 3 от Закона за местното самоуправление и местната администрация и чл. 197, ал. 3 от Закона за предучилищното и училищното образование, Общински съвет Иваново РЕШИ:

**Приема** Годишен план на дейностите за подкрепа за личностно развитие на децата и учениците в Община Иваново за 2020 година.